open-index/open-wikipedia-markdown huggingface dataset:
Marketin 2.0

**Marketin 2.0**a marketinaren egokitze bat da gaur egungo web 2.0 filosofiara, termino honek Interneteko sareek marketinean eragin dituzten eraldaketei erreferentzi egiten die. Hartzailean zentratuta egon behar da eta kanpainaren igorlearen eta hartzailearen arteko elkarrekintza ematea ezinbestekoa da. Gainera, marketineko hiru printzipio bete behar ditu: transmititu nahi den edukia erakargarria izango da eta hartzaileak informazioa modu egokian jasotzeko moduko ingurunea beharrezkoa izango da, edukiak eta inguruneak hartzailearekin elkarrekintza mantenduko dute, eta azkenik, igortzen den kanpainak marketin 2.0-ko eduki guztiak bete beharko ditu.

## Kanpo estekak
M&M's

'''M&M's''' txokolate esnedunezko zati biribil txikiak dira, azukrez beteak, Mars, Incorporated enpresak ekoitziak. Oso famatuak dira mundu osoan, eta sei kolore nagusi daude: gorria, laranja, horia, berdea, marroia eta urdina.
## Historia 
### Hasiera 
M&M´s horiek Ingalaterrako "smarties"-etan izan zuten. Forrest Eduard Mars Espainiako gerra zibilean soldadu ingelesak ikusi zituen txokolatezko gozokiak jaten txokolatearen inguruan azukrea zeukatela. Azukre geruzari esker, txokolatea ez zen eguzkiarekin urtzen. Geroago Forrest Mars eta R. Bruce Murrie "smarties"en egile-eskubideak erosi zituzten eta produktua Estatu Batuetako merkatuan sartu zuten baina izena aldatu behar izan zuten "smarties" izenarekin beste produktu bar zegoelako. Izena ipintzeko bere abizenak erabili zituzten: M (Mars) eta M ( Murrie).

### 1940-1950 urteak 
1941an M&M´s saldu ziren lehenengo aldiz Estatu Batuetan. 1950an Estatu Batuetan M&M´s fama handia eta oso azkar bereganatu zuten telebistari esker. 1954an kakahueteko zaporea gehitu zen eta gainera pertsonaiak sortu ziren bere eslogan ospetsuarekin batera "Txokolatea ahoan urtuko zaizu, ez eskuan". 1960an hiru kolore gehitu ziren: gorria, berdea eta horia. 1972an hasten dira paketeak pertsonaien argazkiekin biltzen eta geroago bildumara laranja gehitu zuten. Urte horretan gorria kolore karmelotik kendu zuten (baina ez pertsonaia).

M&M´s-eko pertsonaien gorriaren ahotsa Bill Westen ahotsa izan da urtetan. Horiaren ahotsa J.K. Simmosarena, berdearena Gree Summerena, Crispiarena (Laranja) Erick Kirkchbergeren ahotsa, Cafenaren ahotsa Vanessa Wlilliamsen ahotsa da, eta azkenik 1995tik 1998ra arte, Phil Hartman hil zen arte ,urdinaren ahotsa izan zen. Phil Hartman hil ostean, gaur egun arte ,Robb Pruittaren ahotsa erabili dute.

### 1980-1990 urteak 
1981ean, konpainiak arrakasta handia izan zuen, astronautak M&M´s jaten hasi zirelako.
1980an marka Europan zehar zabaldu zen eta 1987an kolore gorria berriro saltzen hasi zen biztanleriaren eskariarengatik.

1995an kanpaina bat hasi zen kolore bat gehitzeko. Jendeari eskatu zioten kolore hauen artean aukeratzeko: urdina, arrosa, lila, edo gauzak zeuden bezala uztea. Emandako aukeretatik urdinak irabazi zuen %54arekin. 1995an hainbat koloreetako M&M miniak atera zituzten.

1996an M&Meko pertsonaien kanpaina atera zirenean merkatuaren lehenengo postuan ipini ziren, USA Today egunkariak ebaluatutako 61 kanpinen aurretik. Pertsonaia berriak arrakasta izugarria lortu zuten eta gainera gainditu zuen Mickey Mouseri eta Bart Simpsoni
1997ko garrantzitsuena berde kolore atera zutenean izan zen, lehen emakumea M&M´s-eko historian.

## M&M´s World dendak 
M&M´s world-eko dendak bakarrik 5 daude munduan zehar (hiru Estatu Batuetan, beste bat Ingalaterra eta beste bat Txinan). Bertan M&M´s eko bolalumak, koadernoak etab. saltzen dira. Dendak New Yorken, Las Vegasen, Orlandon ( Floridan), Londresen eta Shanghain kokatuta daude.

## Erreferentziak 
## Kanpo estekak
Marketin berde

**Marketin berdea** ingurugiroarekin arduratsuak diren produktuei zuzendutako marketina da. Modu honetan marketin berdeak ekintza ugari barneratzen ditu, hala nola, produktuen eraldaketak, ontziratze jasangarrien prozesuetan aldaketak, baita publizitatean aldaketak ere. Hala ere, marketin berdea definitzea ez da erraza, izan ere, kontraesanak egoten dira termino hau definitzerako garaian, honen adibide izan daitezke sozial eta ingurumen definizioen existentzia. Ingurumen marketina eta marketin ekologikoa erabiltzen diren beste termino oso antzekoak dira.

## Kanpo estekak
Marketin holistiko

**Marketin holistiko**, **nonahiko marketina** edo **360° marketina** () eta **marketin holistikoa** izenez ere ezaguna— marketinaren orientazio berezi bat da, non kanpaina bakar batean *target* delakoarengana —helburu den talde edo segmentuarengana— iristen diren kanal guztiak baliatzen diren: telefonoa, SMS mezuak, posta elektronikoa, sare sozialak eta abar.

## Kanpo estekak
Finantza merkatu

**Finantza-merkatua** finantza alorreko aktiboak trukatzeko eta prezioak zehazteko gunea (fisiko edo birtuala) da. Oro har, edozein ondasun eta produkturen merkatu kontsidera daiteke finantza-merkatu, betiere eroslearen helburua berehalako kontsumoa ez den bitartean.

## Ikus, gainera 
* Burtsa

## Kanpo estekak
Helburu populazio

Publizitatearen alorrean, **helburu populazioa**, **merkatu helburua** edo **helburu taldea** kanpaina, produktu edo zerbitzu baterako aukeratu eta zehaztu diren hartzaile aproposen multzoa da.

## Kanpo estekak
Aveiroko itsasadarra

**Aveiroko itsasadarra** () Portugal iparraldeko kostaldean kokaturik dagoen itsasadarra da Aveiro barrutian dagoena.

## Historia 
Ozeanoaren atzerapenaren ondorioz sortu zen. XVI mendean hareazko barra batek itxi zuen ozeanorako bidea eta aintzira bihurtu zen. 1806an Oudinot arkitekto frantsesak kanal artifiziala ireki zuen Barra eta São Jacinto herrixken artean, Aveiro hiria inguratzen zuen harresiko harriak erabiliz.

## Geografia 
Ozeano Atlantikoaren kostaldearen paralelo doa eta 11 kilometrotako zabalera eta 45 kilometrotako luzera dauka, Ovar (iparraldean) eta Mira (hegoaldean) herrien artean zabaltzen da.

Guztira 11.000 hektareatako azalera dauka, hauetako 6.000 ur azpian daude beti. Lau kanal nagusi dituen arren hauek zatitu egiten dira eta putzuak eta uharteak agertzen dira. Vouga, Antuã, Boco eta Fontão ibaiek ekartzen dituzte beren urak itsasadarrean. Kostaldeko hareazko barra *São Jazinto Dunen Natura Erreserba* izendatua dago.

## Jarduera ekonomikoa 
Arrain dibertsitate handiak hegazti migratzaileentzako toki egokia bihurtzen badute ere arrantza jarduera ekonomiko garrantzitsua da. Dena dela historikoki gatzagak izan dira inguruko ekonomiaren jarduera nagusia. Gaur egun era tradizionalean ustiatzen den produktua da gatza.

Turismoa ere jarduera ekonomiko aipagarria bihurtu da.

## Iruditegia 

Irudi:Aveiro-Marais salants-1967 07 29 29.jpg|Gatzagak.
Irudi:Farol da Barra Ílhavo.jpg|Barrako itsasargia.

## Kanpo estekak
René Worms

**René Worms** (Rennes, 1869ko abenduaren 8a - Paris, 1926ko otsailaren 12a) frantses soziologoa izan zen. Pariseko *Société de Sociologie*-ko, *Société Internationale de Sociologie*-ko eta *Revue Internationale de Sociologie* aldizkariko sortzailea izan zen. Era berean, Estatu Kontseilari lanak bete zituen.

## Lanak 
* ''De la volonté unilatérale considérée comme source de l'obligation* (1891)
* *La Morale de Spinoza* (1892)
* *De natura et methodo sociologiae* (1896)
* *La Science et l'art en économie politique* (1896)
* *Organisme et société* (1896)
* *Philosophie des sciences sociales* (3 lib., 1903-1907)
* *Études d'économie et de législation rurales* (1906)
* *Les Principes biologiques de l'évolution sociale* (1910)
* *Précis de philosophie'' (4. arg, 1911)
Ara (ibaia)

**Ara ibaia** () Cincaren eskuinaldeko ibaiadarra da. Aragoiko Erdialdeko Pirinioetan, Viñamalako mendizerran, sortua, Boltaña zeharkatzen du. Aínsa parean, Cincan amaitzen da.

## Kanpo estekak
Aragón Subordán

**Aragón Subordán ibaia** () Aragoiren ezkerraldeko ibaiadarra da. Aragoiko Erdialdeko Pirinioetan, Bernera mendizerran, sortua, Echo, Embún, Javierregay eta Puente la Reina de Jaca zeharkatzen ditu. Puente la Reina de Jaca parean, Aragoin amaitzen da.

## Kanpo estekak
Querol (ibaia)

**Querol** edo **Aravó** Cerdanyako ibaia da, Segreren ibaiadarra dena. Carlit haitzean sortua, Bolvir eta Fontanals de Cerdanya arteko mugan, Segren du amaiera. Bere urak Puigcerdàko urtegia betetzen dute.

## Kanpo estekak
Valira

**Valira** Pirinioetako ibaia da, Segreren ibaiadarra dena. Andorrako ibai nagusia da. Circ dels Pessonsen (Encamp udalerrian) sortua, herrialdea iparraldetik hegoalderantz zeharkatzen du. Muga pasa ondoren, La Seu d'Urgell parean, Segrerekin bat egiten du.

Y itxura du, goialdeko besoek Valira d'Ordino eta Valira d'Encamp osatzen dute. Escaldes-Engordanyn bat egin ondoren, Gran Valira edo Valira Nagusia izena hartzen dute.

## Kanpo estekak
Angoustrine

**Angoustrine** () Cerdanyako ibaia da, Segreren ibaiadarra dena. Carlit haitzean sortua, Angostrina i Vilanova de les Escaldes, Ur eta La Guingueta d'Ix udalerriak zeharkatu ondoren, Segren du amaiera.

## Kanpo estekak
Burdinazko zubia (Zangoza)

**Burdinazko zubia** edo **Zangozako zubia** edota **Andre Mariaren zubia** Nafarroa Garaiko Zangoza udalerriko Alde Zaharran kokatutako XI. mendeko harrizko zubi bat da, Aragoi ibaiaren gainean. XIX. mendean burdinaz berritzetua zen.

## Historia 
Jatorrizko Erdi Aroko harrizko zubia XI. mendearen amaiera aldera eta Antso Ramiritzen erregealdian Iruñeko Erresumatik Aragoiko Erresumara joateko igarobide bezala eraiki zen, hurrengo mendeko 1122. urtean Zangoza Berria hiribildua birpopulatzeko unean Karrika Nagusiaren norantza zehaztu zuelarik.

120 metro luzetan banaturiko zazpi erdi-puntuko arkuz osatua zegon, erdialdekoa handiagoa. 1892an bere erdialdeko hiru arkuak eraitsi eta gaur egungo 70 metroko argia duen metalezko zubiaz ordezkatua izan zen, sareta habez osatua.

## Erreferentziak 
* 

## Ikus, gainera 
* Zangoza
* Aragoi

## Kanpo estekak
Vero (ibaia)

**Vero ibaia** () Aragoiko ibaia da, Ebroren arrokoa, Guarako mendilerroan jaio eta Cincara isurtzen dena. 60,9 kilometro luze da, eta 372 kilometro koadroko arroa drainatzen du. Oso gogokoa dute abentura kirolen zaleek. 

## Geografia 
Cincaren eskuinaldeko adarra da. Sobrarberen hegoaldean sortzen da, 1000 metro inguruko garaieran, Cereosa eta Viñaza erreken elkargunean. Guarako mendilerroa zeharkatzen du, arroila ikusgarriak eratuz. Somontano gurutzatzen du eta, Barbastrotik igaro ondoren, Cincara isurtzen da, La Boquera izeneko alderdian.

## Zeharkatzen dituen herriak 
## Erreferentziak 
## Kanpo estekak
Erreklamazio-orri

[thumb|Erreklamazio-orri bat beteta. [Metro Bilbao. (Erabiltzailearen datu pertsonalak ezabatu egin dira).]]
**Erreklamazio-orriak** kontsumitzailearen tresna dira; haien bidez, kontsumitzaileak adierazten du, administrazioaren aurrean, edo enpresa baten aurrean, ez dela ados geratu erositako produktu batekin edo jasotako zerbitzuren batekin

Euskal Herrian orain dauden arauekin, erreklamazio-orri horiek establezimendu guztietan eduki behar dituzte, publikoarentzat eskuragarri. Inprimaki zenbakiduna da, eta bertan, bezeroaren eta enpresaren datu pertsonalak idatzi behar dira, bai eta erreklamazioa zein den ere, modu xumean idatzita. Bi aldeek sinatutakoan, establezimenduak kopia bat hartzen du, eta kontsumitzaileak beste bat. Teoriaz behintzat, administrazioek, enpresek, Arbitraje Batzordearen bidez, hamar-hamabost eguneko epean eman beharko lukete gatazkaren laudoa edo nolabaiteko erantzuna.

## Ikus, gainera 
* Erreklamazio-gutuna.

## Kanpo estekak 
* **Erreklamazio-orri** bat bete gabe. (EAEko Eusko Jaurlaritzak argitaraturiko eredua).
* **Erreklamazio-gutun** bat.
* KontsumoBIDE: **Kontsumo arloko erreklamazioa nola egin**.
* KontsumoBIDE: Kontsumo arloko **erreklamazioak, erreklamazio-orriak eta salaketak** egiteko materialak.
Beltzez Jantzitako Emakumeak

**Beltzez Jantzitako Emakumeak** (, *Nashim BeShahor*) gerraren aurka eta herrialde askotan dauden emakume taldeak dira: Alemanian, Australian, Kolonbian, Costa Rican, Ameriketako Estatu Batuetan, Ingalaterran, Italian, Israelen, Espainian... Israelen sortu ziren, 1988an, okupazioa modu baketsuan salatzeko. Geroztik, Israelgo hiri askotako plazetan bildu ohi dira ostiralero, eta mugimendu hori beste herrialde askotara hedatu da. Isilarazitako emakumeen eta munduko gatazka armatuetako biktima diren emakumeen ahotsa bihurtu dira.

Hauek dira Beltzez Jantzitako Emakumeak identifikatzeko ikurrak:
* Kolore beltzeko arropa, gerren biktima ezagun eta ezezagun guztiengatik dolua azaltzeko.
* Isiltasuna, ez dagoelako nahikoa hitz gerra bakoitzak sortzen duen izua eta laztura adierazteko.
* Kaleetan eta plazetan beren jarrera publikoki adieraztea.
* Indarkeriarik eza, hori baita, haien ustez, bakearen eta antimilitarismoarren alde lan egiteko tresna nagusia.

## Kanpo estekak 
* Official website
* UK branch website
* Women in Black documents Israeli Left Archive
* Twenty years' anniversary of the Women in Black Women's News
Nazio Batuen kasko urdin

eskuinera|250px|thumb|Boliviar jatorria duen kasko urdinen teniente bat 2002an
**Nazio Batuen bake indarra**, eskuarki **Kasko urdinak** deitua, NBEko kidego militarra da. Ez da gudaroste iraunkorra, baina bake-indar diren aldetik, haien beharra dagoenean, NBEren agintaritzapean jartzen dira. Kidego horien betebeharra bakeari eustea da, eta bake-prozesuak kontrolatzea, nazioartean onartutako itunak betearaziz. 1988. urtean, Bakearen Nobel saria jaso zuten. Eta 1993an, Nazioarteko Lankidetzaren Asturiasko Printzea Saria eman zieten Jugoslavia ohian zerbitzatu zuten kasko urdinei.

Bake-misio batean esku hartzeko printzipioak:
# Segurtasun Kontseiluko Ebazpen batean jasotako nazioarteko itun bat behar da.
# Gatazkan parte hartzen duten lehiakideek baimena eman behar dute aldez aurretik.
# Bake-indarrak bidaltzen dituzten herrialdeek neutraltasunari eutsi behar diote.
# Bake-indarrek inpartzialak izan behar dira beren ekintzetan.
# Indarkeriaren erabilera mugatu egiten da.
# Aginte-unitate bat izan behar da, nazioartean ordezkaritza duena eta NBEren mende dagoena.

## Kanpo estekak 
* United Nations Peacekeeping
Maiatzeko Plazako Amonak

thumb|Maiatzeko Plazako Amonen manifestazio bat.
**Maiatzeko Plazako Amonak** () elkarte zibila GKE bat da, eta haren helburua Argentinako 1976ko estatu-kolpearen errepresio politikoagatik bahitutako eta desagerrarazitako haurrak aurkitzea eta beren familiei itzultzea da. Garai hartan, 30.000 pertsona baino gehiago torturatu, desagerrarazi edo bahitu zituzten. Maiatzaren Plazako Amak elkarte sozio-politikoarekin harreman zuzena du.

### Lehenengo hamabiak 
Maiatzeko Plazako Amonen sortzaileak hamabi ama-amonak izan ziren; haien adinak 50 eta 60 artekoak ziren:
* Mirta Acuña de Baraválle
* Beatriz H. C. Aicardi de Neuhaus
* María Eugenia Casinelli de García Irureta Goyena
* Eva Márquez de Castillo Barrios
* María Isabel Chorobik de Mariani
* Delia Giovanola de Califano
* Clara Jurado
* Leontina Puebla de Pérez
* Raquel Radio de Marizcurrena
* Vilma Delinda Sesarego de Gutiérrez
* Haydée Vallino de Lemos
* Alicia Zubasnabar de De la Cuadra

Alicia De La Cuadra lehenengo lehendakari moduan onartu zuten. Hasieran beste izen erabili zuten, *Abuelas Argentinas con Nietitos Desaparecidos*; 1980an behin-betiko izena onartu zuten, *Abuelas de Plaza de Mayo*.

## Ikus gainera 
* Plaza de Mayo

## Kanpo estekak 
* Webgune ofiziala
Amets bat dut

***Amets bat dut*** jatorriz ingelesez, , Martin Luther Kingek egindako hitzaldi ezagunenaren zati bat da. Lanpostu eta Askatasunaren aldeko Washingtongo martxan egin zuen hitzaldia, () 1963ko abuztuaren 28an. Esaldi horrek bere ametsa laburbiltzen du: etorkizun oparoan, neska-mutilak, zuri zein beltzak, berdintasunean, askatasunean eta justizian biziko dira.

1963ko martxa elkarlanean eginiko ahalegin bat izan zen, eta bertan esku hartu zuten eskubide zibilen aldeko erakunde nagusi guztiek, langile-mugimenduaren sektorerik progresistenek, bai eta erlijio-erakundeek ere. 200.000 eta 300.000 pertsona inguru hartu zuten parte ekitaldian. Gaur egun kopururik onartuena 250.000 dira, horietatik % 75-% 80 beltzak. Gainerako partaideak, 60.000 inguru, zuriak izan ziren.

Martxak sei helburu ofizial zeuzkan:

# Eskubide zibilei buruzko lege esanguratsuak.
# Obra federalei buruzko programa erraldoi bat.
# Enplegu betea eta bidezkoa.
# Etxebizitza duinak.
# Botoa emateko eskubidea.
# Hezkuntza-sistema integratu egokia.

Dena den, helburu horien artetik, martxak ardatz nagusi gisa hartu zuen Kennedy Administrazioak Birminghameko gatazken ondoren proposaturiko eskubide zibilei buruzko legea onesteari zegokiona.

Estatu Batuetako hedabide nazionalek izugarrizko oihartzuna eman zioten.

Lincoln Memorialen aurrean, Martin Luther Kingek bere "Amets bat dut" (ingelesez, ) hitzaldi historikoa eman zuen, arrazen arteko harmoniaren alde.

## Hitzaldiaren zatia 
## Erreferentziak 
## Kanpo estekak 
* Hitzaldiaren testu osoa
1949ko Espainiako Traineru Txapelketa

**1949ko Espainiako Traineru Txapelketa** (txapelketaren 6. ekitaldia) urte honetako irailaren 25ean jokatu zen Donostian, eta Zierbenak irabazi zuen.

## Historia 
Kontxako Banderako sailkapeneko lehenengo hiru traineruek hartu zuten parte eta bizkaitarrik ez zegoenez trainerilletan bikain ibilia zen Zierbena izan zen laugarrena. Pedreña zen faborito nagusia, Donostian beratn erraz gailendu baitzen, baina Zierbenak erraz irabazi zuen estropada eta Pedreña azkena iritsi zen.

## Parte-hartzaileak 
## Emaitzak 
## Tripulazio irabazlea 
* Sociedad Virgen del Puerto (Zierbena)
** Patroia: German Barkin
** Arraunlariak:

## Ikus, gainera 
* Espainiako Traineru Txapelketa

## Kanpo estekak
1948ko Espainiako Traineru Txapelketa

**1948ko Espainiako Traineru Txapelketa** (txapelketaren 5. ekitaldia) urte honetako irailaren 26an jokatu zen Coruñan eta Pedreñak bere hirugarren txapelketa irabazi zuen.

## Historia 
Lehenengo aldia izan zen Espainiako txapelketa Galizian jokatzen zena. Bidaia hain luzea izanik taldeek uko egin zioten Pedreñak izan ezik. Horrela beraz, talde kantabriarra Coruña bertako taldeekin lehiatu zen.

## Parte-hartzaileak 
## Emaitzak 
## Tripulazio irabazlea 
* Sociedad Deportiva de Remo Pedreña
** Patroia: José Bedia
** Arraunlariak:

## Ikus, gainera 
* Espainiako Traineru Txapelketa

## Kanpo estekak
1947ko Espainiako Traineru Txapelketa

**1947ko Espainiako Traineru Txapelketa** (txapelketaren 4. ekitaldia) urte honetako irailaren 21ean jokatu zen Abrako golkoan (Santurtzin), eta Pedreñak bere bigarren txapelketa irabazi zuen.

## Historia 
Bi aste lehenago traineru gipuzkoarrek bakarrik jokatu zuten Kontxako Bandera, eta irailaren 20 eta 21ean gainerako traineruek estropada antolatzea erabaki zuten. Larunbatean **Bizkaiko txapelketa** jokatu zen (traineruen artean bakarra bazen ere bizkaitarra) eta igandean **Espainiako Txapelketa**. Igandeko estropadarako Kontxako Banderaren irabazlea gonbidatu zuten. Hondarribitarrek uko egin zioten ordea eta bigarrena izan zen Oriok hartu zuen honen lekua. Pedreak erraz irabazi zituen estropada biak.

## Parte-hartzaileak 
## Emaitzak 
## Tripulazio irabazlea 
* Sociedad Deportiva de Remo Pedreña
** Patroia: José Bedia
** Arraunlariak:

## Ikus, gainera 
* Espainiako Traineru Txapelketa

## Kanpo estekak
1951ko Espainiako Traineru Txapelketa

**1951ko Espainiako Traineru Txapelketa** (txapelketaren 7. ekitaldia) urte honetako irailaren 16an jokatu zen Portugaleten, eta Oriok bere bigarren txapelketa irabazi zuen.

## Historia 
Aurreko urtean Santanderren jokaturiko Espainiako txapelketa Castro Urdialesek irabazi zuen arren hainbat saltsa izan zen eta txapelketa anulatua izan zen. Kantabriako taldeak haserretu egin ziren eta urte honetan ez zen traineru kantabriarrik izan uretan. Honen ondorioz traineru gutxi izan zen jokatu ziren estropada apurretan eta Espainiako txapelketan bete lana egin behar izan zuten. Lehenengo aldiz talde asturiarra izan zen, Remeros del Nalón, eta maila ona eman zuen. Gainerako bi traineruak bizkaitarrak izan ziren eta oso urruti ibili ziren, batek ia minutua galdu eta besteak bi minutu galdu baitzituen Oriorekiko.

Oriok arraun bat hautsi zuen lanean ari zela eta baina berehala aldatu eta arraunean jarraitu zuen.

## Parte-hartzaileak 
## Emaitzak 
## Tripulazio irabazlea 
* Emen Gatoxti (Orio)
** Patroia: Inazio Sarasua
** Arraunlariak: Ramon Indo, Bizente Elizondo, Antonio Oliden Zaldua, Jose Mujika, Alejandro Oliden, Joakin Fresnedo, Patxi Urdangarin, Antonio Oliden, Migel Olasagasti, Bizente Zinkunegi, Batista Oliden, Rafael Gonzalez de Txabarri eta Esteban Azkue.

## Ikus, gainera 
* Espainiako Traineru Txapelketa

## Kanpo estekak
1952ko Espainiako Traineru Txapelketa

**1952ko Espainiako Traineru Txapelketa** (txapelketaren 8. ekitaldia) urte honetako irailaren 21ean jokatu zen Donostian, eta Oriok bere hirugarren txapelketa irabazi zuen.

## Historia 
Hiru traineruk hartu zuten parte, Kontxako Banderan lehenengo gelditu zen talde gipuzkoarra (Orio), urte horretan uretan izan zen traineru bizkaitar bakarra (Iberia) eta talde asturiarra (Remeros del Nalón). Urte honetan ere ez zen traineru kantabriarrik izan uretan. Oriok oso erraz irabazi zuen txapelketa eta emozioa bigarren posturako izan zen, azkenean bizkaitarrak asturiarren aurretik sartu ziren.

## Parte-hartzaileak 
## Emaitzak 
## Tripulazio irabazlea 
* Emen Gatoxti (Orio)
** Patroia: Inazio Sarasua
** Arraunlariak: Rafael Gonzalez de Txabarri, Antonio Oliden, Batista Oliden, Bizente Zinkunegi, Jose Garate, Patxi Urdangarin, Segundo Manderola, Joakin Fresnedo, Alejandro Oliden, Jose Mujika, Bizente Elizondo, Esteban Azkue eta Jose Mari Azkue "Aia".

## Ikus, gainera 
* Espainiako Traineru Txapelketa

## Kanpo estekak
Porcía

**Porcía ibaia** (; asturieraz: *Ríu Porcía*) Iberiar penintsulako iparraldean dagoen erreka da, mendebaldeko Asturias zeharkatzen duena.

La Bobia mendizerran sortua, El Franco udalerrian itsasoratzen da.

## Kanpo estekak
Arazas

**Arazas ibaia** () Araren ibaiadarra da. Aragoiko Erdialdeko Pirinioetan, Monte Perdidoko mendizerran, sortua, Ordesa ibarra zeharkatzen du. Torla parean, Aran amaitzen da. Arro hidrologiko osoa Ordesa eta Perdidoko Parke Nazionalaren barnean du.

## Kanpo estekak
Vanera

**Vanera** (; ) edo **Llavanera** Cerdanyako ibaia da, Segreren ibaiadarra dena. Puigmal haitzean sortua, Vallcebollera, Oceja eta Palau de Cerdanya udalerriak zeharkatu ondoren, Segren du amaiera.

## Kanpo estekak
Erretroproiektore

thumb|300px
**Erretroproiektorea** gardenkiak pantaila batean proiektatzeko argizko gailu optiko bat da, leiar batek gardenkian zehar argi artifiziala proiektatuz funtzionatzen duena.

## Ikus, gainera 
* Aurkezpen digital.

## Kanpo estekak
1957ko Espainiako Traineru Txapelketa

**1957ko Espainiako Traineru Txapelketa** (txapelketaren 10. ekitaldia) urte honetako irailaren 15ean jokatu zen Coruñan, eta San Juanek irabazi zuen.

## Historia 
Francok Coruñan urtero egiten zuen egonaldia aprobetxatuz 1941etik aurrera Generalisimoaren Kopa jokatu izan zen traineru galiziarren artean eta estropadaren garrantzia handituz zihoanez 1953tik aurrera euskal traineruren bat ere gonbidatu izan zuten.

Bestalde, 50eko hamarkadaren hasieran Espainiako txapelketak ez zuen jarraitasun handirik izan eta parte hartzaile gutxi izan zirenez emoziorik ere ez. Hori horrela izanik, 1957an diktadorearen omenez estropadarik handiena antolatzea erabaki zuten eta Generalisimoaren Koparekin batera Espainiako Txapelketa ere jokatu zen. Sari handiak eskaini zituzten eta Euskal Herritik San Juan eta Iberia joan ziren Galiziaraino. 1957an Kantauri itsasertz guztian bi estropada baino ez ziren jokatu, bata hau eta bestea Kontxako Bandera, eta Donostian nahikoa lan izan zuten estropada osatzeko, hiru traineru gipuzkoar baino ez ziren izan.

1961 arteko Espainiako Txapelketak Coruñan izan ziren.

Estropadari dagokionez lehia estua izan zen San Juan eta iberiaren artean eta segundu eta erdiren aldeaz nagusitu ziren gipuzkoarrak, ordurarteko tarterik txikienaz. San Amaro galiziarra ere gertu izan zuten. Gainerakoak oso atzean gelditu ziren.

## Parte-hartzaileak 
## Emaitzak 
## Tripulazio irabazlea 
* San Juango Arrantzale Kofradia
** Patroia: Jose Angel Lujanbio
** Arraunlariak:

## Ikus, gainera 
* Espainiako Traineru Txapelketa

## Kanpo estekak
Aude (ibaia)

**Aude** Okzitaniako ibaia da, Carlit mendietan jaio eta Mediterraneoan, Narbona aldean, itsasoratzen dena.

Ekialdeko Pirinioak, Ariège, Aude eta Hérault departamenduak zeharkatzen ditu (baita Quillan, Limoux eta Carcasona hiriak ere)

Ezkerraldetik Cesse, Fresquel, Orbiel, Argent-Double, Trapel eta Sou de Val de Daigne eta eskuinaldetik Orbieu, Sals eta Lauquet ibaiadar nagusiak ditu.

## Erreferentziak 
## Kanpo estekak
Tet (ibaia)

**Tet** () Rossellóko ibaia da. Carlit haitzean sortua, Prades eta Perpinyà igarotzen ditu eta Mediterraneo itsasoan isurtzen du ura.

## Ibaiadar nagusiak 
* Riberole
* Carança
* Mantet
* Rotja
* Cady
* Castellane
* Lentilla
* Boulès

## Erreferentziak 
## Kanpo estekak
1955eko Espainiako Traineru Txapelketa

**1955eko Espainiako Traineru Txapelketa** (txapelketaren 9. ekitaldia) urte honetako irailaren 6an jokatu zen Santanderren, eta Oriok bere laugarren txapelketa irabazi zuen.

## Historia 
Traineruen kopuru eskasaren erruz 1953 eta 1954 urteetan ez zen Espainiako txapelketarik jokatu. 1955ean talde kantabriarrak animatu nahian Santanderren antolatu zen Espainiako Txapelketa berria baina ez zuen arrakastarik izan eta 1952ko talde berak aurkeztu ziren, Orio, Iberia eta Remeros del Nalón.

Orio Kontxako Banderaren irabazlea izanik bera zen faboritoa baina Iberia batel eta trainerilletan Espainiako txapelduna izan zenez lehia parekatua espero zen. Ez zen ordea emoziorik egon eta gipuzkoarrak erraz nagusitu ziren.

## Parte-hartzaileak 
## Emaitzak 
## Tripulazio irabazlea 
* Emen Gatoxti (Orio)
** Patroia: Inazio Sarasua
** Arraunlariak: Antonio Mujika, Joakin Fresnedo, Juan Lizarralde "Altxerri", Inazio Erkizia, Bizente Elizondo, Batista Oliden, Alejandro Oliden, Antonio Oliden, Imanol Ikutxa, Julian Pikabea, Tiburtzio Etxeberria, Bizente Zinkunegi eta Patxi Urdangarin.

## Ikus, gainera 
* Espainiako Traineru Txapelketa

## Kanpo estekak
Rialb

**Rialb** Lleidako ibaia da, Segreren ibaiadarra dena. Bóixols herrixkan dagoen Pujals eta Collell ibaien lotunean sortua, Abella de la Conca, Coll de Nargó eta La Baronia de Rialb udalerriak zeharkatu ondoren, Segren du amaiera.

## Kanpo estekak
Arba (ibaia)

**Arba ibaia** () Ebroren ezkerraldeko ibaiadarra da. Longásen dagoen Arba de Biel eta Arba de Luesia ibaiadarren lotunean sortua, Ejea de los Caballeros eta Deustia zeharkatzen du. Gallur parean, Ebron amaitzen da.

## Kanpo estekak
Martín (ibaia)

**Martín ibaia** () Ebroren eskuinaldeko ibaiadarra da. San Just mendizerran sortua, Montalbán, Obón eta Alcaine zeharkatzen du. Escatrón parean, Ebron amaitzen da.

## Kanpo estekak
Huecha

**Huecha ibaia** () Ebroren eskuinaldeko ibaiadarra da. Moncayon sortua, Añón de Moncayo, Alcalá de Moncayo eta Vera de Moncayo zeharkatzen ditu. 4,5&nbsp;km egiten ditu Cortesko udalerriaren barnean. Novillas parean, Ebron amaitzen da.

## Erreferentziak 
## Kanpo estekak
Aguasvivas

**Aguasvivas** edo **Aguas Vivas** () Ebroren eskuinaldeko ibaiadarra da. Pelarda eta Cucalón mendizerretan sortua, Almonacid de la Cuba, Muniesa eta Blesa zeharkatzen ditu. La Zaida parean, Ebron amaitzen da.

## Kanpo estekak
Buda uhartea

**Buda uhartea** (; ) Kataluniako Gironako probintzian dagoen Montsià eskualdeko Sant Jaume d'Enveja udalerrian dagoen ibai-uhartea da. Ebroren Deltako natura parkearen ekialdeko muturrean kokaturik, ibai osoko uharterik handiena da (eta baita Katalunia osokoa ere).

Jatorri alubial duen eremu hau hezegune honek bi aintzira ditu barnean: Calaix Gran edo de Dalt eta Calaix de Mar edo de Baix izenekoak.

## Kanpo estekak
Livingstone supongo

**Livingstone supongo** 1986ean Opera Soft espainiar bideo-joko konpainiak Sinclair ZX Spectrum, MSX, Amstrad CPC, Amstrad PCW, Commodore 64, Atari ST eta PC ordenagailutzat atera zuen bideo-joko bat da. Bertsio bakoitzean ordenagailuen ahalmenak ezinobeto aprobetxatzen ziren.

Erresuma Batuan Alligata Software konpainiak *Livingstone, I Presume* izenez banatu zuen.

Bideo-jokoa XIX. mendeko Erdialdeko Afrika kolonialean girotua zegon, protagonista Henry Stanley galestar esploratzailea zen eta bere helburua David Livingstone eskoziar esploratzaile eta misiolaria topatzea zen. Horretarako jokalari bakoitzak 3 arma (boomeranga, aiztoa eta granada) eta oztopo handiak jauzi egiteko haga zituen, bai eta bere berezko jauzia ere. Ibilbidean zehar animalia nahiz afrikarrekin topo egiten du, ibai, oihan, herrixka, mehatze, templu madarikatu eta leize ilunetan barna ibiliko delarik.

Jokoa bitan banatua zegoen. Lehenbizikoan, mapan barna tenplura iritsi eta bost harribitxiak topatu arte ibili beharko gara, azken hauek gabe ezin baigaitzke tenpluan sartu, ezta jokoa amaitu ere. Behin tenplua topatu eta gero, afrikar neskatila batek dantza bat dantzatuko digu. Jokoaren bigarren zatiak izaera linealagoa eta zailtasun handiagoa du.

1989an *Livingstone supongo II* izenko bideo-jokoaren jarraipena argitaratu zen.

## Egileak 
* Programa: José Antonio Morales Ortega
* Grafikoak: Carlos A. Díaz de Castro

## Kanpo estekak 
* Bideo-jokoaren berregokitzapena 
* Livingstone, supongo. Computer emuzone 
* Livingstone, supongo, World of Spectrum 
* Livingstone, supongo, MobyGames
Aurkezpen (argipena)

**Aurkezpen** hitzak adiera zenbait ditu:
* aurkezpena, publiko baten aurreko emanaldia gai bati buruz, pantaila edo beste azalera batean agertzen diren testu, diagrama eta irudiekin;
** aurkezpen programa, aurkezpenetako testua eta irudiak osatzeko programa informatikoa;
** aurkezpen digital, jendaurrean egiten diren diskurtsoei laguntzeko baliabidea.
* **liburu baten aurkezpena**, liburu bat plazaratzen den egunean egin ohi den ekitaldi publikoa;
* Mariaren Aurkezpena, Mariaren bizitzaren ustezko pasarte bat, kristautasunean azaroaren 21ean ospatzen dena.
* psikologian, aurkezpen takitoskopikoa, estimulu batzuk oso azkar aurkeztuz egiten den esperimentu psikologikoen metodoa.
* **aurkezpen-txartela** edo bisita-txartela.
Aurkezpen (informazioa azaltzeko era)

thumb|250px
**Aurkezpena** informazioa azaltzeko modu bat da, testuak, irudiak eta soinuak uztartzen dituena, gehienetan modu didaktiko batez, diagramak eta eskemak erabiliz. Lagungarri gisa erabiltzen dira hitzaldietan.

### Ikus, gainera 
* Aurkezpen programa
* Aurkezpen digitala
* Diaporama
* Lezio magistrala

## Kanpo estekak
Gardenki

thumb|250px
**Gardenkia** material garden baten orri bat da, erretroproiektoreen bitartez hor idatzitako informazioa, inprimaturik edo errotuladore egoki batez idatzirik, pantaila batean proiektatzeko erabiltzen dena. Zelulosazko azetatoz eginak izaten dira.

## Kanpo estekak
Gita Govinda

[thumb|350px|*Gita Govinda*ren [XVI. mendea|XVI. mendeko eskuizkribua; bertan Krisna eta gopiak, behi-artzainak, ikus daitezke.]]
***Gita Govinda***, sanskritoz eta devanagari grafiaz गीतगोविन्द, Indiako XII. mendeko bigarren erdiko liburu erotiko eta erlijiosoa da. Egilea Orissako Jayadeva poeta izan zen.
Etimologikoki Gita Govindak zera esan nahi du: "Govinda kantatzen" edo kantuz laudatutako Govinda. Govinda, bestetik, "behiei plazerra ematen diena" edo "behiak zaintzen dituena". Govida, bestetik, Krishna jainkoaren beste izena da.

## Argumentua 
Poema erlijoso-erotiko honetan Krishna nerabea eta Vrindavaneko gopi haurren arteko harremanak azaltzen dira. Gopien artean Radha izenekoa nabaria da. Radhak fedea galdu zuen baina, denboraz, sinesemenera itzuli zen. Sinbolikoki giza arimaren desbideratzea adierazten da baina hau, azkenik, Jainkoaren bidera itzuli egiten da. Lan honek hinduismo barruan eragin handia izan zuen, bereziki bhakti tradizioen zabaltze prozesuan.

## Egitura 
Poema hau hamabi kapitulutan antolatua dago. Kapitulu bakoitzak 24 prabandhatan zaituta dago; hauek, aldi berean, zortzi ahapaldietan antolatzen dira, *ashta padis* izenekoak.

## Itzulpenak 
William Jones (1746-1794) linguista britaniarra 1792an ingeleseko lehenengo itzulpena paratu zuen. Itzulpen horretan testuaren jatorri gisa Kalinga (Orissa estatu indiarraren izen zaharra) aipatu zen. Geroztik hizkuntza askotara itzuli egin da. Literarioki poesia sanskritoaren gailurreko adierazpen gisa onartua da.

## Erreferentziak 
## Kanpo estekak 
* : Ignca.nic.in (*Gita Govinda*ren multimedia aurkezpena).
Monitore (argipen)

**Monitore** hitzak adiera zenbait ditu:
* trebezia jakin bat eskuratzeko hezitzailea;
* begiralea;
* ordenagailuaren pantaila eta beste zenbait bideo monitore, telebista ez bezala telebista-uhinak jasotzen ez dituztenak eta bideo-seinalea beste iturri batetik jasotzen dutenak.
Pelikula (argipena)

**Pelikula** hitzak adiera zenbait ditu:
* pelikula edo filma, zinemako lana;
* argazki-pelikula, argazkiak eta antzeko beste irudi-euskarrien oinarria, material mehe fotosentibera batez egindakoa;
* beste zerbaiten gainean dagoen geruza mehea (ikus, gainera, mintz).
Aferesi (argipena)

**Aferesi** hitzak adiera zenbait ditu:
* hizkuntzalaritzan, aferesia, aldaketa fonetiko mota bat;
* medikuntzan, aferesia, odolaren osagai zenbait bereizi eta jasotzeko teknika, odola gorputzetik at zirkularaziz.
Film (argipena)

**Film** hitzak adiera zenbait ditu:
* argazki-pelikula, argazki, diapositiba, zinemako filmen eta beste zenbait irudi-euskarriren oinarria den material mehe fotosentibera;
* metonimiaz, aurrekoarekin egindako lan bat, bereziki |zinemako filmea, baina baita ere mikrofilmak esaterako;
* *Film*, 1965eko zinemako film esperimentala.

### Ikus, gainera 
* Pelikula (argipena)
Coturnix

***Coturnix*** Phasianidae familiako hegazti genero da. *Lophortyx* generoko zenbait kideekin batera, galeper esaten zaie.

## Espezieak 
## Kanpo estekak
Léez

**Léez** Gaskoiniako ibaia da, Aturriren ibaiadarra dena.

## Zeharkatutako udalerriak 
* Bearno: Monassut-Audiracq.
* Gers: Projan, Bernède.

## Ibaiadar nagusiak 
* Petit-Léez
** Lasset
** Laàs
* Gabassot
* Larcis
* Bernèdeko ubidea

## Erreferentziak 
## Kanpo estekak
Bouès

**Bouès** Gaskoiniako ibaia da, Arrosen ibaiadarra dena..

## Zeharkatutako udalerriak 
* Pirinio Garaiak : Capvern, Lutilhous, Bernadets-Dessus, Sère-Rustaing, Vidou.
* Gers : Miélan, Tillac, Marciac.

## Ibaiadar nagusiak 
Ezkerraldetik:
* Cabournieu erreka.
** Mont de Sart erreka
* Laüs edo Lahus

## Erreferentziak 
## Kanpo estekak
Échez

**Échez** Gaskoiniako ibaia da, Aturriren ibaiadarra dena..

## Zeharkatutako udalerriak 
* Pirinio Garaiak : Les Angles, Arcizac-ez-Angles, Escoubès-Pouts, Orincles, Barry, Bénac, Louey, Juillan, Tarbe, Bordères-sur-l'Échez, Oursbelille, Bazet, Andrest Vic-en-Bigorre, Nouilhan, Maubourguet.

## Ibaiadar nagusiak 
* Geune
* Géline
* Aube
* Gespe
* Souy
* Lis

## Erreferentziak 
## Kanpo estekak
Louts

**Louts** () Gaskoiniako ibaia da, Aturriren ibaiadarra dena.

## Zeharkatutako udalerriak 
* Bearno: Thèze, Arzacq-Arraziguet, Lème, Méracq, Vignes.
* Landak : Hagetmau, Saint-Cricq-Chalosse, Caupenne.

## Ibaiadar nagusiak 
* Arblech edo Arriou
* Arricabet
* Biélongueko ubidea
* Grabe erreka
** Casseboué edo Gua du Miey
** Agès edo Gua du Miey
* Dournang
* Rèzenon
* Gaouchard
* Laourole
* Gouaougue
* Chai
* Pelette

## Erreferentziak 
## Kanpo estekak
Alarikoren ubidea

**Alarikoren ubidea** () Gaskoiniako ubidea da, Aturriren urak biltzen dituena. Tarbe ekialdetik inguratzen du.

## Zeharkatutako udalerriak 
* Pirinio Garaiak : Pouzac, Ordizan, Antist, Vielle-Adour, Bernac-Dessus, Barbazan-Debat, Séméac, Aureilhan, Orleix, Chis, Lacassagne, Rabastens-de-Bigorre, Sauveterre, Auriébat, Labatut-Rivière.
* Gers : Tieste-Uragnoux,
* Gers (Moulins ubidea) : Jû-Belloc, Préchac-sur-Adour, Izotges.

## Erreferentziak 
## Kanpo estekak
Dallas Buyers Club

***Dallas Buyers Club*** () 2013ko Jean-Marc Vallée kanadar zinema zuzendariak zuzendutako biografia filma bat da.

86. Oscar Sarien ekitaldian Oscar Sarietarako sei izendapen jaso eta hiru irabazi zituen: Gizonezko aktore onenaren Oscar Saria (Matthew McConaughey), eta Gizonezko bigarren aktore onenaren Oscar Saria (Jared Leto), Makillaje onenaren Oscar Saria (Adruitha Lee eta Robin Mathews).

## Sinopsia 
1986ean Ron Woodroof (Matthew McConaughey) texastar cowboy drogazale eta gonazaleari HIESaz kutsatua dagoela eta hilabete bakar bateko bizi itxaropena gelditzen zaiola iragarri diote. Ondorioz, garai hartan gaixotasun horren aurka borrokatzeko zegoen botika bakarra hartzen hasiko da, AZT delakoa.

### Errealitatean oinarritua 
Ron Woodroof rodeo cowboyaren bizitzan oinarritutako filma. Woodroofi 1985ean HIESa diagnostikatu ziotenean, ezin zuen sinetsi: *"maritxuen* gaixotasuna berak?" Gainera, apenas aste batzuetarako bizitza esperantza eman zioten. Albisteari eta bere ahultasun fisikoari aurre egin zion Woodroofek, gaixoentzako tratamendu egokien banaketan sekulako lana eginez, eta baita bere aurreiritziak gaindituz.

## Aktoreak 
* Matthew McConaughey: Ron Woodroof
* Jennifer Garner: Eve Saks doktorea
* Jared Leto: Rayon
* Denis O'Hare: Sevard doktorea
* Steve Zahn: Tucker
* Michael O'Neill: Richard Barkley
* Dallas Roberts: David Wayne doktorea
* Griffin Dunne: Vass doktorea
* Kevin Rankin: T. J.
* Bradford Cox: "Sunflower"
* Adam Dunn: zerbitzaria

## Erreferentziak 
## Kanpo estekak 
* *Dallas Buyers Club* filmaren IMDBko fitxa irakurgai 
* Filmaren webgunea
Jökulsá á Fjöllum

**Jökulsá á Fjöllum** Islandiako ibaia da, herrialdeko bigarren luzeena dena.

Vatnajökull glaziarrean jaioa, hegoaldetik iparralderanzko bidea hartzen du Norðurland eystra eta Norðurland vestra eskualdeetan zehar. Selfoss, Dettifoss eta Hafragilsfoss ur-jauziak sortzen ditu. Öxarfjörður fiordoan du ahoa.

## Kanpo estekak
Eduardo Dato kalea

**Eduardo Dato kalea**, herri hizkeran **Dato kalea**, Arabako Gasteiz hiriburuko kale ospetsu eta nabarmenetakoa da.

## Izena 
Izena Eduardo Dato Iradier politikariaren omenez darama.

## Kokalekua 
Zabalgunean dago, Posta kalean hasten da eta Gasteizko tren geltokia dagoen Geltoki plazatxora iristen da. Alava jeneralaren, San Prudentzio, Florida eta Manuel Iradier kaleak zeharkatzen ditu. 455 metro inguruko luzera du.

## Historia 
Betiere Henrike Knörr eta Elena Martínez de Madina Salazarrek idatzitako “Toponimia de Vitoria I – Gasteizko toponimia I” (Euskaltzaindia, 2009) liburuaren arabera, hasieran, gaur egungo Dato kaleak Geltokiaren kalea izena zuen. 1867ko agirietan agertzen da lehen aldiz eta 1916. urterarte izen horrekin mantendu zen. Urte horretan hartu zuen gaur egun duen izena: Eduardo Dato kalea.

Irudi:Vitoria - Calle Dato 36.jpg|Dato kalea.
Irudi:Vitoria - Calle Dato 37.jpg|Etxebizitza.
Irudi:El Caminante - Vitoria 1.jpg|*Ibiltaria* eskultura.
Irudi:Vitoria - Torero2.jpg|*Zezenlaria* eskultura.

## Erreferentziak 
## Kanpo estekak
Hvítá (Suðurland)

**Hvítá** () Islandiako hego-mendebaldeko ibai bat da, Suðurland eskualdekoa. Islandiako ibai luzeenetan hirugarrena da.

Hvítárvatn aintziran sortzen da. Gullfoss ur jauzia igaro ondoren, Tungufljót, Brúará eta Stóra-Laxá ibaiekin bat egiten du. Sog ibaiaren urak hartu eta gero Ölfusá ibaia sortzen du, eta haren bidez heltzen da itsasora.

## Kanpo estekak
Batasun sakratua

[thumb|[Raymond Poincaré]]
**Batasun sakratua** (), Lehen Mundu Gerra lehertu zenean, Frantzian gertatu zen tregua politikoari deitzen zaio. Joera politiko eta erlijioso guztietako taldeak parte hartu zuten, eta ezkerreko mugimenduentzat, esaterako, gerra garaian gobernuaren aurkako ekintzarik eta grebarik ez egitea suposatzen zuen.

Terminoa lehen aldiz Diputatu Ganberan Errepublikako Presidente Raymond Poincarék erabili zuen 1914ko abuztuaren 4an. Erabateko eragina izan zuen, izan ere, ezkerreko erakunde guztiak eta sindikatuak, batez ere CGT eta SFIO, gobernuarekin lerratu ziren. Antzerako mugimendua gertatu ziren ere gerran sartuta zeuden gainontzeko herrialdeetan, Ingalaterran, Errusian, eta Alemanian, non Alemaniako Alderdi Sozialistak, SPD-ek, gerran sartzearen aldeko botoa emango zuen 1914ko abuztuan, *Burgfrieden* izena hartuko zuen mugimendua bultzatuz.

## Kanpo estekak
Hvítá

**Hvítá** () Islandiako bi ibairen izena da:
* Hvítá, Suðurland eskualdekoa;
* Hvítá, Vesturland eskualdekoa.
Fnjóská

**Fnjóská** iparraldeko Islandiako ibaia da, Norðurland eystra eskualdekoa.

Eiríksjökull glaziarrean jaioa, eskualdea zeharkatzen du Eyjafjörður fiordoan itsasoratu arte.

## Kanpo estekak
Hvítá (Vesturland)

**Hvítá** (euskaraz: "ibai zuria") mendebaldeko Islandiako ibaia da.

Eiríksjökull glaziarrean jaioa, Barnafoss ur-jauzia sortzen du. Hraunfossar eremua pasa ondoren, Borgarfjörður fiordoan ahoa du.

## Kanpo estekak
Jökulsá á Dal

**Jökulsá á Dal**, **Jökulsá á Brú** edo **Jökla**, ipar-ekialdeko Islandiako ibaia da, Austfirðir eskualdeko luzeena dena.

Hálslón aintziran jaioa, eskualde osoa zeharkatzen du Héraðsflói badian itsasoratu arte.

## Erreferentziak 
## Kanpo estekak
Blanda

**Blanda** ipar-mendebaldeko Islandiako ibaia da, Norðurland vestra eskualdekoa.

Hofsjökull glaziarrean jaioa, eskualdea zeharkatzen du Húnaflói badian itsasoratu arte.

## Kanpo estekak
Kúðafljót

**Kúðafljót** hegoaldeko Islandiako ibaia da, Suðurland eskualdekoa.

Mýrdalsjökull glaziarrean jaioa, Vestur-Skaftafellssýsla konderri historikoa zeharkatzen du Vík í Mýrdal herrixkan itsasoratu arte.

## Kanpo estekak
Tungnaá

**Tungnaá** hegoaldeko Islandiako ibaia da, Suðurland eskualdekoa.

Vatnajökull glaziarrean jaioa, bere ibilbidean hainbat zentral elektriko eraiki dituzte. Þjórsáren ibaiadarra da.

## Kanpo estekak
Skaftá

**Skaftá** hegoaldeko Islandiako ibaia da, Suðurland eskualdekoa.

Skaftárjökull eta Tungnaárjökull glaziarretan jaioa, Eldhraun izeneko laba-eremua zeharkatzen du Skaftárhreppur herrixkan itsasoratu arte.

## Kanpo estekak
Marketeria

thumb|280px
**Marketeria** zurezko piezak edo xaflak zurezko azalera batean txertatzeko eskulangintza da, forma geometrikoak eta beste irudiak sortzeko. Batzuetan, zurez gainera bestelako materialak txertatzen dira, hala nola harriak, metalak, marfila eta nakarra.

## Kanpo estekak
Buruaskitasun

**Buruaskitasuna** edo **autoaskitasuna** pertsona edo talde batek bere behar ekonomikoak beste inorekin harremanetan jarri edo inoren laguntza jaso gabe asetzen dituenean gertatzen den egoera da. Autonomiaren alderdietako bat, ekonomiarekin loturikoa. Autoaskitasuna helburu duen nazio edo herrialde baten antolakuntza politiko eta ekonomikoari autarkia deritzo.

### Ikus, gainera 
* Autohornikuntza

## Kanpo estekak
Langile-Internazionalaren Frantziar Sekzioa

**Langile-Internazionalaren Frantziar Sekzioa** ( edo *SFIO* soilik) Frantziako alderdi politikoa izan zen. 1905ean sortua, Bigarren Internazionalaren frantziar sekzioa izan zen. Sorreran *Parti socialiste français* eta *Parti socialiste de France* alderdiak batu ziren eta baita orduko buruzagi sozialista nagusiak ere: Jules Guesde, Jean Jaurès, Édouard Vaillant eta Paul Lafargue. Gero SFIOn izandako buruzagi nagusi asko izan ziren, tartean Paul Faure, Léon Blum, Guy Mollet edo Alain Savary.

1920an, III. Internazionalaren ondorioz, zatiketa izan zuen. Zatiketak ''Section française de l'Internationale communiste'' (SFIC) sortu zuen, gero Frantziako Alderdi Komunista izango zena.

## Idazkari nagusiak 
* Louis Dubreuilh (1905-1918)
* Ludovic-Oscar Frossard (1918-1920)
* Paul Faure (1920-1940)
* Daniel Mayer (1943-1946)
* Guy Mollet (1946-1969)

## Kanpo estekak
1958ko Espainiako Traineru Txapelketa

**1958ko Espainiako Traineru Txapelketa** (txapelketaren 11. ekitaldia) urte honetako abuztuaren 31an jokatu zen Coruñan, eta San Juanek bere bigarren txapelketa irabazi zuen.

## Historia 
1957 eta 1961 artean Generalisimoaren Kopa erabili zen Espainiako txapelduna aukeratzeko. San Juanek oso erraz irabazi zuen bigarrenari ia minutua aterata.

## Parte-hartzaileak 
## Emaitzak 
## Tripulazio irabazlea 
* San Juango Arrantzale Kofradia
** Patroia: Jose Angel Lujanbio
** Arraunlariak:

## Ikus, gainera 
* Espainiako Traineru Txapelketa

## Kanpo estekak
1960ko Espainiako Traineru Txapelketa

**1960ko Espainiako Traineru Txapelketa** (txapelketaren 13. ekitaldia) urte honetako irailaren 10ean jokatu zen Coruñan, eta Moañak (Meira+Tirán) irabazi zuen txapelketa, talde galiziarren lehenengo garaipena izan zen.

## Historia 
1957 eta 1961 artean Generalisimoaren Kopa erabili zen Espainiako txapelduna aukeratzeko. 1960ko ekitaldian zortzi traineru aritu ziren, ordurarteko kopuru handiena, eta ezustean talde galiziar bat nagusitu zitzaien Iberia eta San Juani. Euskaldun bien arteko lehia oso estua izan zen eta segundu hamarren batek erabaki zuen auzia bizkaitarren alde. Ibilbidea ohikoa baino laburragoa izan zen.

## Parte-hartzaileak 
## Emaitzak 
## Tripulazio irabazlea 
* Educación y Descanso de Moaña
** Patroia: Jaime Rúa
** Arraunlariak:

## Ikus, gainera 
* Espainiako Traineru Txapelketa

## Kanpo estekak
1961eko Espainiako Traineru Txapelketa

**1961eko Espainiako Traineru Txapelketa** (txapelketaren 14. ekitaldia) urte honetako irailaren 10ean jokatu zen Coruñan, eta Tiránek irabazi zuen txapelketa, talde galiziarren bigarren garaipena izan zen.

## Historia 
1957 eta 1961 artean Generalisimoaren Kopa erabili zen Espainiako txapelduna aukeratzeko. Zazpi traineru aritu ziren lehian eta bakarra zen euskalduna, Iberia hain zuzen ere. Lehia estua iza zen lehen bi taldeen artean eta Tirán bi segunduren aldeaz nagusitu zitzaion Parameiras taldeari. Iberiak hirugarren postua lortu zuen laugarrena izan zen Merari lau hamarreko aterata.

## Parte-hartzaileak 
## Emaitzak 
## Tripulazio irabazlea 
* Educación y Descanso de Tirán
** Patroia: Armando Iglesias
** Arraunlariak:

## Ikus, gainera 
* Espainiako Traineru Txapelketa

## Kanpo estekak
Markarfljót

**Markarfljót** hegoaldeko Islandiako ibaia da, Suðurland eskualdekoa.

Rauðafossafjöll mendizerran jaioa, iparraldeko bidea hartzen du Eyjafjallajökulleko mendebaldean itsasoratu arte. Krossá bere ibaiadar nagusienetariko bat da.

## Kanpo estekak
Harry Potter eta Sekretuen Ganbera (filma)

**Harry Potter eta Sekretuen Ganbera** (ingelesez *Harry Potter and the Chamber of Secrets*) 2002ko Chris Columbus estatubatuar zinema zuzendariak zuzendutako fantasiazko filma bat da. J. K. Rowling idazlearen *Harry Potter eta Sekretuen Ganbera* eleberrian oinarritua dago.

## Argumentua 
Harry, Ron eta Hermione adiskideak euren bigarren ikasturtea burutzeko asmoz Hogwarts ikastetxera itzuli dirao. Bapatean, gazteluko hormetan Slytherinen ondorengoak Sekretuen Ganbera ireki duelako berri ematen duen mezua agertuko da. Gainera, muggledarren semeak diren hainbat ikasle ganberan zegoen munstroak harrizko bilakatu ditu.

## Aktoreak 
* Daniel Radcliffe: Harry Potter
* Rupert Grint: Ron Weasley
* Emma Watson: Hermione Granger
* Kenneth Branagh: Gilderoy Lockhart
* John Cleese: Ia Lepogabeko Nick
* Robbie Coltrane: Rubeus Hagrid
* Christian Coulson: Tom Riddle
* Warwick Davis: Filius Flitwick
* Richard Griffiths: Vernon Dursley
* Richard Harris: Albus Dumbledore
* Jason Isaacs: Lucius Malfoy
* Alan Rickman: Severus Snape
* Fiona Shaw: Petunia Dursley
* Maggie Smith: Minerva McGonagall
* Julie Walters: Molly Weasley
* Devon Murray: Seamus Finnigan

## Ikus gainera 
* *Harry Potter eta Sekretuen Ganbera*

## Kanpo estekak 
* *Harry Potter eta Sekretuen Ganbera* filmaren trailer edo iragarkia ikusgai. Youtube.com 
* *Harry Potter eta Sekretuen Ganbera* filmaren IMDBko fitxa irakurgai 
* Filmaren webgunea
Txitxi-burruntzi

thumb|250px
**Txitxi-burruntzia** burruntzi edo zotz batean ilaran jarritako haragi, arrain eta beste janari batzuen aurkezpenari ematen zaion izena da.

## Ikus, gainera 
* Txitxi-burruntzi eguna
* Burruntzi-pintxo

## Kanpo estekak
1963ko Espainiako Traineru Txapelketa

**1963ko Espainiako Traineru Txapelketa** (txapelketaren 16. ekitaldia) urte honetako irailaren 15ean jokatu zen Donostian, eta San Juanek bere bosgarren txapelketa irabazi zuen, palmaresean lehenengo postua hartuz.

## Historia 
1962an bezala 1963an Donostian antolatzea erabaki zen. Eskualde bakoitzeko traineru batek hartu behar zuen bertan parte, galiziar batek, asturiar batek, bizkaitar batek eta gipuzkoar batek. Gipuzkoarra astebete lehenago jokatu zen Kontxako banderaren irabazlea izan zen, San Juan.

Espainiako txapelketan ere San Juan nagusitu zen bigarrenari izugarrizko aldea atereaz, minutu eta laurden inguru, ordurate Espainiako txapelketan atera zen handiena.

## Parte-hartzaileak 
## Emaitzak 
## Tripulazio irabazlea 
* San Juan
** Patroia: Bibiano Etxabe
** Arraunlariak:

## Ikus, gainera 
* Espainiako Traineru Txapelketa

## Kanpo estekak